Cum hominis mundana institutio, ab humana memoria cito decidat, inscripto retineatur, hujus rei noticiam consistere desideramus, in memoriam, quod domnus Vualterius, venerabilis memoriæ cabilonensis Episcopus, assenssu atque consilio clericorum suorum, dedit, concessit, in capitulo sancti Vincentii, deo et Ecclesiæ sancti stephani martiris divionensi castri, atque Canonicis ejusdem loci, deo et sanctis, ejus ibidem servientibus, ecclesiam sancti Martini, quæ sita est in loco qui a Vulgo Arcus vocitatur, retento synodali jure. Hoc itaque donum fuit factum, concensum, et stabilitum domno Valone monasterum præfati martiris priore, humiliter atque misericorditer petente. Post mortem vero domini Vualterii supra memorati episcopi, domnus Jostaldus Cabilonensis Ecclesiæ pontifex, atque decanus, donum sicuti primitus factum fuerat, per manum Rodulfi abbatis lathonensis, in cujus archidiaconatu Ecclesia illa sita est, laudavit et confirmavit, et carta inde fieri percepit. Si quis autem huic cartulæ contradicere voluerit, vel dicto dono hujus Ecclesiæ aliquid minuere frustra temptaverit, sub anathemate maneat, et cum Juda traditore domini, penas inferni sustineat. De hac vero Ecclesia, Canonici regulares, sancti Stephani, Ecclesiæ sancti vencentii quartam partem libræ Thuris, quod annis, in festivitate sua fideliter persolvent. Signum. Valterii Archidiaconi. Hugonis Cantoris, Ancelei Archidiaconi, Hugonis Archidiaconi, Hugonis de Dalmariaco, Raimundi Canonici. Vualterii, Bœrii, Vualterii de Sancta Helena, Hugoni de Faldone canonici. Sigismundi canonici, Leutbaudi succentoris, qui cartam dictavit, Gisleberti Archipresbiteri.